এ ফোনের ক্রেতাদের আরও বেশি কিছু দিতে হুয়াওয়ের এ স্মার্টফোনের সঙ্গে অংশীদারিত্ব করেছে এয়ারটেল। এ ফোনের সঙ্গে থাকছে তিন মাসের জন্য ১২ জিবি ইন্টারনেট ডাটা এবং ৩শ’ মিনিট টক-টাইম। ২৩শ’ টাকা সমমূল্যের এ বান্ডেলটি গ্রাহকরা বিনা মূল্যে পাবেন হুয়াওয়ে ফোরজি নোভা ২ আই স্মার্টফোনটি কেনার সঙ্গে সঙ্গে। আগ্রহী ক্রেতারা আগামী ৫ নভেম্বর পর্যন্ত হুয়াওয়ে নোভা ২ আই অগ্রিম বুকিং দিতে পারবেন। এ জন্য তাদের মেসেজ অপশনে গিয়ে টাইপ করতে হবে এইচডব্লিউ স্পেস নোভা২আই এবং পাঠিয়ে দিতে হবে ৬৯৬৯ নম্বরে। এ ছাড়া shop.robi.com.bd-এ ওয়েবসাইটে গিয়েও ফোনটির অগ্রিম বুকিং দেয়া যাবে। আর ক্রেতারা হুয়াওয়ে নোভা ২ আই অগ্রিম বুকিং দিয়েই বিনা মূল্যে পাচ্ছেন হুয়াওয়ে ব্যাগ এবং হুয়াওয়ে ব্যান্ড।